Diari Oficial de la Generalitat Valenciana


Sumari del DOGV 4070, del 23-08-2001 (2001/7337)

RESOLUCIÓ de 28 de juny de 2001, de la Secretaria d'Estat de Justícia, per la qual s'aprova i publica la relació definitiva d'aspirants que han superat la fase d'oposició per a ingrés en el Cos Nacional de Metges Forenses, convocades per Resolució de 26 de novembre de 1999, i es disposa l'ingrés al Centre d'Estudis Jurídics.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4070

Data del DOGV
:   23-08-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/7337


Organisme emissor
:   Ministeri de Justícia

Tipus de document
:   Resolució

RESOLUCIÓ de 28 de juny de 2001, de la Secretaria d'Estat de Justícia, per la qual s'aprova i publica la relació definitiva d'aspirants que han superat la fase d'oposició per a ingrés en el Cos Nacional de Metges Forenses, convocades per Resolució de 26 de novembre de 1999, i es disposa l'ingrés al Centre d'Estudis Jurídics. [2001/X7337]
  
De conformitat amb el que estableix la base 9.4. de la Resolució de 26 de novembre de 1999, (BOE de 10 de desembre), per la qual es van convocar proves selectives per a ingrés en el cos nacional de metges forenses, remesa pel tribunal qualificador la relació definitiva d'aspirants que han superat els exercicis obligatoris de l'oposició, una vegada vistes i resoltes les al·legacions efectuades a la relació provisional, aquesta Secretaria d'Estat acorda:
  
Primer
  
Aprovar la proposta definitiva d'aspirants que han superat els exercicis obligatoris de l'oposició, per ordre de puntuació dins de cada àmbit territorial, i haurà de figurar separadament la puntuació dels exercicis obligatoris de l'obtinguda en la prova optativa, que està en l'annex I d'aquesta resolució.
  
Segon
  
Es convoca els aspirants que figuren en l'annex I a la realització del curs teoricopràctic a què es refereix la base 2.2., l'inici del qual tindrà lloc el pròxim dia 17 de setembre de 2001, a les 11 hores, al Centre d'Estudis Jurídics, Ciutat Universitària s/n, Universitat Complutense (al costat de la Facultat de Dret), Madrid.
  
Durant la realització del citat curs al Centre d'Estudis Jurídics els aspirants a ingrés en el cos nacional de metges forenses, a efectes retributius, tindran la consideració de funcionaris en pràctiques, d'acord amb el que preveu l'article 56 del Reglament del Centre d'Estudis Jurídics.
  
Tercer
  
Els opositors aprovats que figuren en l'annex I d'aquesta resolució, presentaran a través del Centre d'Estudis Jurídics la següent documentació :
  
A) Dues fotocòpies compulsades del document nacional d'identitat. Els aspirants que no posseïsquen la nacionalitat espanyola hauran de presentar dues fotocòpies compulsades del document que acredite la seua nacionalitat.
  
B) Fotocòpia compulsada del títol de llicenciat en medicina i cirurgia.
  
En el supòsit de titulacions obtingudes en l'estranger haurà d'acreditar-se estar en possessió de la credencial que n'acredite l'homologació.
  
C) Declaració jurada o promesa de no haver sigut separat per mitjà d'expedient disciplinari del servei de cap administració pública ni trobar-se inhabilitat per a l'exercici de funcions públiques, segons el model que figura en l'annex II d'aquesta convocatòria.
  
D) Declaració formal de no trobar-se inhabilitat o sotmés en procediment que li impedisca exercir el lloc de metge forense en els termes previstos en la base 4.1.c), d'acord amb el que preveuen l'article 390 i següents del Codi Penal (Llei Orgànica 10/1995, de 23 de novembre), segons el model que figura com a annex III.
  
E) Declaració de no estar comprés en cap de les causes d'incapacitat i incompatibilitat establides en les disposicions orgàniques, segons el model de l'annex IV.
  
Els aspirants que no posseïsquen la nacionalitat espanyola hauran de presentar declaració jurada o promesa de no estar sotmesos a sanció disciplinària o condemna penal que impedisca en el seu estat l'accés a la funció pública (annex V).
  
F) Certificat mèdic acreditatiu de no patir malaltia ni defecte físic que impossibilite per a l'exercici de la funció de metge forense, expedit pel facultatiu de medicina general de la Seguretat Social que corresponga a l'interessat i, en el cas que no estiga acollit a cap Règim de la Seguretat Social, serà expedit pels serveis provincials del Ministeri de Sanitat i Consum i organismes corresponents de les comunitats autònomes.
  
G) Els aspirants que tinguen la condició legal de discapacitats amb grau igual o superior al 33 per 100 hauran de presentar certificat dels òrgans competents del Ministeri d'Assumptes Socials, o, si és procedent, de la comunitat autònoma corresponent, que acredite tal condició i la seua capacitat funcional per a exercir les tasques pròpies que corresponen al cos nacional de metges forenses .
  
H) El certificat de penals serà aportat d'ofici per la Secretaria d'Estat de Justícia.
  
Quart
  
Davant de la impossibilitat degudament justificada de no poder presentar els documents expressats en l'apartat anterior, podrà acreditar-se que es posseeixen les condicions exigides en la convocatòria per mitjà de qualsevol prova admissible en dret.
  
Cinqué
  
Els aspirants que tingueren la condició de funcionaris públics estaran exempts de justificar aquelles condicions i requisits ja demostrats per a obtindre el seu anterior nomenament, i hauran de presentar certificat del Ministeri o Organisme de què depenguen, pel qual se n'acredite la condició i totes les circumstàncies que consten en el full de serveis.
  
Sisé
  
Els qui dins del termini fixat i excepte causa de força major, no presenten la documentació o del seu examen es deduïsca que manquen d'algun dels requisits establits en la base 4. de la Convocatòria, no podran ser nomenats funcionaris de carrera i quedaran anul·lades les seues actuacions, sense perjudici de la responsabilitat en què hagueren incorregut per falsedat en la sol·licitud inicial.
  
Seté
  
Contra la present resolució podran les persones interessades formular recurs contenciós administratiu davant de l'Audiència Nacional, en el termini de dos mesos, o potestatiu de reposició, en el termini d'un mes. En aquests dos casos el termini comptarà a partir de la seua publicació en el Boletín Oficial del Estado.
  
Madrid, 28 de juny de 2001.- El secretari d'Estat de Justícia (p.o.d., 29 d'octubre de 1996), el director general: Carlos Lesmes Serrano.
  
ANNEX II
  
....................................................................................................., amb domicili al carrer......................................................................., i document nacional d'identitat, número .........................................., declara sota jurament o promesa, a efectes de ser nomenat funcionari del cos de nacional de metges forenses, que no ha sigut separat del servei de cap de les administracions públiques i que no es troba inhabilitat per a l'exercici de funcions públiques.
  
................., .......... d .................... de 2001.
  
La persona declarant,
  
ANNEX III
  
Declaració complementària de conducta ciutadana
  
(Llei 68/1980, d'1 de desembre, en relació amb els articles 390 i següents del Codi Penal. Llei Orgànica 10/1995, de 23 de novembre).
  
Qui subscriu, ........................................................................, amb document nacional d'identitat número ....................................., expedit a ............................., el ............ de ................................... de 19......, per la present declare sota la meua personal responsabilitat i amb coneixement de les sancions que per falsedat poguera incórrer per infracció dels articles del Codi Penal consignats a l'inici, a efectes de ser nomenat funcionari del Cos de Metges Forenses:
  
Que no em trobe inculpat o processat, no m'han sigut aplicades mesures de seguretat, no m'han sigut imposades sancions governatives com a conseqüència d'expedient administratiu sancionador per fets que guarden relació directa amb l'expedient en el termini dels tres últims anys immediatament anteriors a aquesta data.
  
............................, ............ d ....................de 2001.
  
La persona declarant,
  
ANNEX IV
  
...................................................................................................., de ................................. anys d'edat, amb document nacional d'identitat número .............................................................................., i aprovat en les oposicions a ingrés en el cos nacional de metges forenses,
  
DECLARE sota jurament o promesa no trobar-me inclòs en cap de les causes d'incapacitat i incompatibilitat establides en les disposicions orgàniques.
  
......................, ........ d ................ de 2001.
  
La persona declarant,
  
ANNEX V
  
.................................................................................................,
  
amb domicili al carrer................................................................,
  
de ........ anys d'edat, amb número de document nacional d'identitat ............................... declare sota jurament o promesa , a efectes de ser nomenat funcionari del cos de metges forenses, que no estic sotmès/esa a sanció disciplinària o condemna penal que m'impedisca en el meu estat l'accés a la funció pública.
  
......................, ..... d .......................... de 2001.